pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสิน ชู “ผ่อนบ้าน ดอกเบี้ย 2.5% 3 ปี” สินเชื่อธุรกิจ GSB D-VERs วงเงินกู้สูงสุด 100 ล้าน ดอกเบี้ยปีแรก 3.99% เฉพาะงาน Money Expo หาดใหญ่ 13-15 พ.ย.นี้ เท่านั้น
วันอังคารที่ 10 พฤศจิกายน 2563
ออมสิน ชู “ผ่อนบ้าน ดอกเบี้ย 2.5% 3 ปี” สินเชื่อธุรกิจ GSB D-VERs วงเงินกู้สูงสุด 100 ล้าน ดอกเบี้ยปีแรก 3.99% เฉพาะงาน Money Expo หาดใหญ่ 13-15 พ.ย.นี้ เท่านั้น
ธ.ออมสินนํานวัตกรรมทางการเงินครบวงจรเข้าร่วมงานมหกรรมการเงินหาดใหญ่ ครั้งที่ 10 ระหว่างวันที่ 13-15 พฤศจิกายน 2563 ณ เซ็นทรัลเฟสติวัล หาดใหญ่ โดยมีผลิตภัณฑ์ที่เป็นไฮไลท์ของธนาคารฯ ได้แก่ โปรโมชั่นเงินกู้ “สินเชื่อเคหะ” สําหรับการซื้อที่อยู่อาศัย
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารฯ ได้นํานวัตกรรมทางการเงินครบวงจรเข้าร่วมงานมหกรรมการเงินหาดใหญ่ ครั้งที่ 10 ระหว่างวันที่ 13-15 พฤศจิกายน 2563 ณ เซ็นทรัลเฟสติวัล หาดใหญ่ โดยมีผลิตภัณฑ์ที่เป็นไฮไลท์ของธนาคารฯ ได้แก่ โปรโมชั่นเงินกู้ “สินเชื่อเคหะ” สําหรับการซื้อที่อยู่อาศัย ปลูกสร้าง ต่อเติมซ่อมแซม หรือไถ่ถอนจํานอง(รีไฟแนนซ์) จากสถาบันการเงินอื่น โดยทําประกันชีวิตเพื่อประกันสินเชื่อ จะได้อัตราดอกเบี้ยคงที่ 3 ปี 2.50% ปีที่ 4 เป็นต้นไป MRR-1.50% ต่อปี (ปัจจุบัน MRR ของธนาคารฯ = 6.245%)
พร้อมกันนี้ ขอแนะนํา สินเชื่อธุรกิจ GSB D-VERs เพื่อเป็นทุนหมุนเวียนในการดําเนินกิจการ ลงทุนในสินทรัพย์ถาวร หรือเพื่อไถ่ถอนจํานองจากสถาบันการเงินอื่น ธนาคารฯ ให้เงินกู้ทั้งระยะสั้นและระยะยาว จํานวนเงินให้กู้ตั้งแต่ 1 ล้านบาท สูงสุดไม่เกิน 100 ล้านบาท โดยวงเงินกู้ 1-20 ล้านบาท หากทําประกันชีวิตเพื่อประกันสินเชื่อ คิดอัตราดอกเบี้ยพิเศษปีที่ 1 = 3.99% ปีที่ 2 = 4.99% หลังจากนั้นกรณีหลักทรัพย์ค้ําประกันเต็มวงเงิน คิดอัตราดอกเบี้ย MOR/MLR+0.75% (ปัจจุบัน MOR ของธนาคารฯ = 5.995% และ MLR = 6.150%) และกรณีหลักทรัพย์ค้ําประกันตั้งแต่ร้อยละ 30 คิดอัตราดอกเบี้ย MOR/MLR+1.25% แต่หากกู้ในวงเงิน 20-100 ล้านบาท แล้วทําประกันชีวิตเพื่อประกันสินเชื่อ คิดอัตราดอกเบี้ยพิเศษ 2 ปีแรก = 4.00 ต่อปี หลังจากนั้นกรณีหลักทรัพย์ค้ําประกันเต็มวงเงิน คิดอัตราดอกเบี้ย MOR/MLR+0.75% และกรณีหลักทรัพย์ค้ําประกันตั้งแต่ร้อยละ 30 คิดอัตราดอกเบี้ย MOR/MLR+1.00%
นอกจากนี้ ยังมี สินเชื่อ GSB SMEs Startup No.1 จัดโปรโมชั่นในโอกาสครบรอบ 107 ปี ธนาคารออมสิน เพียงมีไอเดียและนวัตกรรมที่น่าสนใจ วงเงินกู้สูงสุด 10 ล้านบาท หากทําประกันชีวิตเพื่อประกันสินเชื่อ ใช้หลักทรัพย์ค้ําประกันมากกว่า 50% ดอกเบี้ยปีแรก 1.07% หลังจากนั้น MRR + 1.50% ต่อปี
“สําหรับโปรโมชั่นที่ธนาคารออมสินนํามาให้บริการในงานนี้ทั้งหมดจะสอดคล้องกับรูปแบบของบูธที่สะท้อนความเป็นตัวตน GSB Social Bank ธนาคารเพื่อสังคม : ธนาคารออมสิน “สร้างโอกาส สร้างความสุข ให้คนไทย” ซึ่งดําเนินบทบาทสําคัญในการส่งเสริมการออมเคียงคู่สังคมไทย พร้อมไปกับความมุ่งมั่นในการสร้างโอกาสให้คนไทยได้เข้าถึงแหล่งเงินทุนในระบบที่คิดดอกเบี้ยไม่แพง เพื่อยกระดับรายได้ ลดค่าใช้จ่าย มุ่งพัฒนาคุณภาพชีวิตให้มีความเป็นอยู่ที่ดีขึ้น และสนับสนุนการพัฒนาเศรษฐกิจฐานรากให้เข้มแข็ง สําหรับรายละเอียดเกี่ยวกับผลิตภัณฑ์ต่างๆ เป็นไปตามหลักเกณฑ์เงื่อนไขที่ธนาคารกําหนด ลูกค้าสามารถสอบถามรายละเอียดเพิ่มเติมก่อนเข้าร่วมงานได้ที่ศูนย์ลูกค้าสัมพันธ์ธนาคารออมสิน โทร.1115 หรือสอบถามพนักงานภายในบูธก่อนตัดสินใจทําธุรกรรมที่สนใจ” ผู้อํานวยการธนาคารออมสิน กล่าวในที่สุด.
รัฐบาลไทย-ข่าวทำเนียบรัฐบาล-กระตุ้นเศรษฐกิจในประเทศ
วันอังคารที่ 10 พฤศจิกายน 2563
กระตุ้นเศรษฐกิจในประเทศ
กระทรวงเกษตรฯ หวังกระตุ้นเศรษฐกิจในประเทศ เตรียมจัดงาน “ช้อปเกษตรวิถีใหม่ ส่งสุขทั่วไทยถึงหน้าบ้าน”
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังการประชุมคณะกรรมการขับเคลื่อนโครงการตลาดสินค้าเกษตรออนไลน์ ณ กระทรวงเกษตรและสหกรณ์ ว่า กระทรวงเกษตรฯ เตรียมจัดงาน “ช้อปเกษตรวิถีใหม่ ส่งสุขทั่วไทยถึงหน้าบ้าน” ที่จะจัดขึ้นระหว่างวันที่ 17 – 23 ธันวาคม 2563 ณ ศูนย์การค้า พาราไดซ์ พาร์ค โดยภายในงาน จะมีการจําหน่ายสินค้า ทั้งอาหารสด อาหารแห้ง อาหารแปรรูป ของใช้/เครื่องประดับ และอื่น ๆ เพื่อเป็นการกระตุ้นเศรษฐกิจในประเทศให้มีเงินหมุนเวียนในระบบมากขึ้น โดยกระตุ้นเศรษฐกิจฐานรากผ่านเกษตรกรและผู้ประกอบการ ให้สามารถจําหน่ายสินค้าเกษตรและผลิตภัณฑ์ที่มีคุณภาพมาตรฐานได้เพิ่มขึ้น รวมถึงมีรายได้เพิ่มขึ้นจากการขยายช่องทางการตลาดผ่านการค้าออนไลน์ โดยเฉพาะอย่างยิ่งในช่วงเทศกาลปีใหม่ที่กําลังจะมาถึงนี้ อีกทั้งยังเป็นการส่งเสริมการบริโภคสินค้าเกษตรและผลิตภัณฑ์ในประเทศให้เพิ่มมากขึ้น ผู้บริโภคมีทางเลือกซื้อสินค้าเกษตรและผลิตภัณฑ์ที่มีคุณภาพมาตรฐานเป็นของขวัญช่วงเทศกาลปีใหม่และเทศกาลต่าง ๆ และเป็นการพัฒนาและประชาสัมพันธ์ช่องทางการตลาดออนไลน์ของสินค้าเกษตรและผลิตภัณฑ์ให้เป็นที่รู้จักมากยิ่งขึ้นด้วย
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานมอบนโยบายให้แก่อุตสาหกรรมจังหวัด
วันอังคารที่ 10 พฤศจิกายน 2563
ปลัดฯ กอบชัย เป็นประธานมอบนโยบายให้แก่อุตสาหกรรมจังหวัด
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบนโยบายให้แก่อุตสาหกรรมจังหวัด ณ ห้องประชุมชุณหะวัณ​ ชั้น​ 3 อาคารสํานักงานปลัดกระทรวงอุตสาหกรรม
วันนี้ (10 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบนโยบายให้แก่อุตสาหกรรมจังหวัด พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ ผู้ตรวจราชการกระทรวงอุตสาหกรรม โดยมี อุตสาหกรรมจังหวัดที่ได้รับการแต่งตั้งใหม่ เข้าร่วม ณ ห้องประชุมชุณหะวัณ​ ชั้น​ 3 อาคารสํานักงานปลัดกระทรวงอุตสาหกรรม
ปลัดฯ ได้กล่าวมอบนโยบายแก่อุตสาหกรรมจังหวัดว่า ให้เตรียมพร้อมด้านแผนการปฏิบัติและแผนการใช้จ่ายงบประมาณให้เป็นไปตามเป้าหมายที่กระทรวงฯ ได้กําหนดไว้ พร้อมทั้งให้เตรียมจัดทําคําของบประมาณ ประจําปี 2565 ให้สอดคล้องกับแผนแม่บทภายใต้ยุทธศาสตร์ชาติ โดยเน้นแผนพัฒนาพื้นที่ระดับภาค และระดับจังหวัด นอกจากนี้ ได้มอบหมายให้ อสจ. ประชาสัมพันธ์กองทุนสินเชื่อต่าง ๆ เพื่อให้ผู้ประกอบการในพื้นที่ได้เข้าถึงการช่วยเหลือ รวมทั้งให้ อสจ. ดําเนินงานเพื่อให้ตอบสนองต่อตัวชี้วัดของกระทรวงฯ ด้วย
รัฐบาลไทย-ข่าวทำเนียบรัฐบาล-กระทรวงแรงงาน เตือน รู้ทันกลโกง Co-Payment  พบกระทำผิด ต้องจ่ายคืนรัฐ และดำเนินคดีตามกฎหมาย
วันอังคารที่ 10 พฤศจิกายน 2563
กระทรวงแรงงาน เตือน รู้ทันกลโกง Co-Payment พบกระทําผิด ต้องจ่ายคืนรัฐ และดําเนินคดีตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เตือนนายจ้าง/สถานประกอบการ และผู้จบการศึกษาใหม่
หากตรวจสอบพบ ร่วมกันแจ้งข้อมูลอันเป็นเท็จไม่มีการจ้างงานจริง จะถูกยกเลิกเข้าร่วมโครงการและต้องชดใช้ค่าใช้จ่ายที่รัฐบาลอุดหนุนให้ทั้งหมดคืน รวมทั้งถูกดําเนินการตามกฎหมาย
นายสุชาติ เปิดเผยว่า โครงการส่งเสริมการจ้างงานใหม่สําหรับผู้จบการศึกษาใหม่ โดยภาครัฐและเอกชน (Co – payment) มีวัตถุประสงค์หลัก 2 ประการ คือ 1.เพื่อส่งเสริมให้ผู้จบการศึกษาใหม่ได้มีงานทํา มีคุณภาพชีวิตที่ดีขึ้น เพิ่มทักษะประสบการณ์การทํางาน มีรายได้พียงพอที่จะใช้จ่ายในชีวิตประจําวัน ซึ่งจะช่วยกระตุ้นให้เกิดการกระจายการใช้จ่ายระดับครัวเรือนทั่วประเทศ 2. เพื่อช่วยเหลือนายจ้าง/สถานประกอบการ ให้ดําเนินธุรกิจได้อย่างต่อเนื่อง ซึ่งเป็นส่วนช่วยในการขับเคลื่อนเศรษฐกิจภาพรวมของประเทศ โดยยังคงรักษาการจ้างงานเดิมควบคู่ไปด้วย ดังนั้นกระทรวงแรงงานจึงมีมาตรการตรวจสอบและติดตามการดําเนินการอย่างต่อเนื่อง เพื่อให้การจ้างงานผู้จบการศึกษาใหม่ 260,000 อัตรา เกิดประโยชน์แก่ประชาชนตามวัตถุประสงค์โครงการ
“ในกรณีที่พบว่านายจ้าง/สถานประกอบการใด ไม่มีการจ้างงานเกิดขึ้นจริง หรือผู้จบการศึกษาใหม่มีเจตนาระบุวุฒิการศึกษาไม่ตรงตามวุฒิจริง ตลอดจนร่วมกันแจ้งข้อมูลอันเป็นเท็จหรือฝ่ายใดฝ่ายหนึ่งแจ้งข้อมูลอันเป็นเท็จ จะถูกยกเลิกเข้าร่วมโครงการและต้องชดใช้ค่าใช้จ่ายที่รัฐบาลอุดหนุนให้ทั้งหมดคืน รวมทั้งถูกดําเนินการตามกฎหมายต่อไปด้วย” รมว.แรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า ได้สั่งการสํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 ตรวจสอบยอดการจ่ายเงินเดือนของสถานประกอบการทุกราย หากยอดเงินเดือนที่นายจ้าง/สถานประกอบการจ่ายจริงน้อยกว่าร้อยละ 70 ของเงินเดือนในส่วนที่นายจ้างต้องจ่าย จะมีการตรวจติดตามทางโทรศัพท์ ตลอดจนให้เจ้าหน้าที่ลงพื้นที่ตรวจสอบสถานประกอบการนั้นๆ เพื่อดูสภาพการจ้างงาน หากพบไม่ปฏิบัติตามเงื่อนไขจะถูกยกเลิกเข้าร่วมโครงการ และต้องจ่ายค่าจ้างให้กับลูกจ้างที่เข้าร่วมโครงการทุกรายเต็มจํานวน นับตั้งแต่เดือนที่ผิดเงื่อนไข
สําหรับผู้สนใจเข้าร่วมโครงการฯ ที่ต้องการข้อมูลเพิ่มเติม หรือมีข้อสงสัย ตลอดจนต้องการตรวจสอบความคืบหน้าการอนุมัติเข้าร่วมโครงการ สามารถติดต่อสํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัด ที่ระบุเป็นสถานที่ทํางาน หรือผู้ที่เข้าร่วมโครงการแล้วต้องการความช่วยเหลือเรื่องการรับ-จ่ายเงินค่าจ้าง สามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานพิธีเปิดโครงการวินสะอาด โดย ฮอนด้า (Green Win by Honda)
วันอังคารที่ 10 พฤศจิกายน 2563
รองปลัดฯ ภานุวัฒน์ เป็นประธานพิธีเปิดโครงการวินสะอาด โดย ฮอนด้า (Green Win by Honda)
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานพิธีเปิดงานโครงการวินสะอาด โดย ฮอนด้า (Green Win by Honda)  ณ โรงแรม ฮอลิเดย์ อินน์ กรุงเทพ ฯ สุขุมวิท
วันนี้ (9 พฤศจิกายน 2563) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานพิธีเปิดงานโครงการวินสะอาด โดย ฮอนด้า (Green Win by Honda) โดยมี นายชิเกโตะ คิมุระ ประธานกรรมการบริหาร ดร.อารักษ์ พรประภา รองประธานกรรมการบริหาร บริษัท เอ.พี. ฮอนด้า จํากัด ให้การต้อนรับ พร้อมด้วย ผู้แทนจากกรมพัฒนาพลังงานทดแทนและอนุรักษ์พลังงาน ผู้แทนจากสํานักงานขนส่งกรุงเทพมหานคร ผู้แทนจากสํานักการขนส่งผู้โดยสาร ผู้แทนจากภาคเอกชน ให้การต้อนรับ ณ โรงแรม ฮอลิเดย์ อินน์ กรุงเทพ ฯ สุขุมวิท
สําหรับการจัดงานในครั้งนี้เป็นการร่วมมือกันระหว่างภาครัฐและเอกชนเพื่อตอบรับตามนโยบายของภาครัฐที่ให้ความสําคัญเกี่ยวกับยานยนต์พลังไฟฟ้า เพื่อพัฒนาการศึกษารูปแบบในการใช้งานรถจักรยานยนต์ไฟฟ้าในชีวิตจริง เริ่มจากการร่วมมือกับมหาวิทยาลัยเทคโนโลยีพระจอมเกล้าธนบุรี สร้าง Ecosystem เต็มระบบที่มีทั้งตัวรถ Honda PCX Electric ตัวสถานี Swapping Station สําหรับสับเปลี่ยนแบตเตอรี่ ซึ่งร่วมพัฒนากับทาง HAUP บริษัท Startup ผู้นําด้าน Shared Mobility ที่ช่วยให้การใช้งานเป็นไปอย่างสะดวก ง่าย เพียงลงทะเบียนในระบบ เพื่อยืนยันตัวตนเมื่อต้องการสับเปลี่ยนแบตเตอรี่ และในงานนี้ได้เปิดตัววินรถจักรยานยนต์ ต้นแบบ โดยเริ่มใช้งานที่บริเวณถนนสุขุมวิทเป็นที่แรกและจะขยายการบริการให้ครอบคุมในอีกหลายๆพื้นที่ในอนาคตต่อไป
รัฐบาลไทย-ข่าวทำเนียบรัฐบาล-รองปลัดกระทรวงเกษตร ฯ ติดตามงานขับเคลื่อนศูนย์ส่งเสริมและพัฒนาอาชีพการเกษตร จังหวัดเพชรบุรี
วันเสาร์ที่ 28 พฤศจิกายน 2563
รองปลัดกระทรวงเกษตร ฯ ติดตามงานขับเคลื่อนศูนย์ส่งเสริมและพัฒนาอาชีพการเกษตร จังหวัดเพชรบุรี
รองปลัดกระทรวงเกษตร ฯ ติดตามงานขับเคลื่อนศูนย์ส่งเสริมและพัฒนาอาชีพการเกษตร จังหวัดเพชรบุรี
วันที่28พฤศจิกายน2563นายอําพันธุ์เวฬุตันติรองปลัดกระทรวงเกษตรและสหกรณ์เยี่ยมติดตามการดําเนินงานของศูนย์ส่งเสริมและพัฒนาอาชีพการเกษตรจังหวัดเพชรบุรี
สําหรับศูนย์ส่งเสริมและพัฒนาอาชีพการเกษตรจังหวัดเพชรบุรีเป็นศูนย์ที่จัดตั้งขึ้นเพื่อถ่ายทอดเทคโนโลยีด้านเครื่องจักรกลการเกษตรให้แก่เจ้าหน้าที่เกษตรกรศึกษาทดสอบเครื่องจักรกลเกษตรเพื่อปรับใช้ให้เหมาะสมกับสภาพพืชศึกษาวิเคราะห์ข้อมูลและรวบรวมข้อมูลด้านเครื่องจักรกลการเกษตรเพื่อใช้เป็นข้อมูลประกอบในการส่งเสริมการเกษตรตลอดจนฝึกอบรมให้ความรู้ด้านการใช้และบํารุงรักษาเครื่องจักรกลการเกษตรและระบบการให้น้ําพืช
ทั้งนี้รองปลัดกระทรวงเกษตรฯชื่นชมการดําเนินงานของศูนย์ฯและมุ่งหวังให้ศูนย์ฯเป็นหน่วยงานบริการทางวิชาการเกษตรให้กับเกษตรกรและประชาชนในพื้นที่และพัฒนาหลักสูตรวิชาการให้สอดคล้องกับความต้องการและสถานการณ์ปัจจุบันเพื่อสนองตอบต่อนโยบายการพัฒนาเกษตรกรของกระทรวงเกษตรและสหกรณ์ต่อไป
รัฐบาลไทย-ข่าวทำเนียบรัฐบาล-นายกฯ ยืนยัน โครงการคนละครึ่ง รัฐบาลดูแลต่อ หลังประชาชนตอบรับดี พ่อค้าแม่ค้ารายย่อยแห่ลงทะเบียนเพิ่ม หวังทะลุ 1 ล้านร้านค้าก่อนเริ่มเฟส 2
วันเสาร์ที่ 28 พฤศจิกายน 2563
นายกฯ ยืนยัน โครงการคนละครึ่ง รัฐบาลดูแลต่อ หลังประชาชนตอบรับดี พ่อค้าแม่ค้ารายย่อยแห่ลงทะเบียนเพิ่ม หวังทะลุ 1 ล้านร้านค้าก่อนเริ่มเฟส 2
นายกฯ ยืนยัน โครงการคนละครึ่ง รัฐบาลดูแลต่อ หลังประชาชนตอบรับดี พ่อค้าแม่ค้ารายย่อยแห่ลงทะเบียนเพิ่ม หวังทะลุ 1 ล้านร้านค้าก่อนเริ่มเฟส 2
นายอนุชา บูรพชัยศรีโฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันโครงการคนละครึ่งเตรียมเปิดเฟส2อย่างแน่นอน หลังได้รับการตอบรับที่ดีจากประชาชน เนื่องจากสามารถลดภาระค่าใช้จ่ายของผู้ใช้สิทธิได้อย่างเป็นรูปธรรม กระตุ้นการจับจ่ายใช้สอยได้อย่างชัดเจน และช่วยเหลือผู้ค้ารายย่อย หาบเร่แผงลอย พ่อค้าแม่ค้ารายเล็กได้อย่างแท้จริง ตรงตามวัตถุประสงค์ที่ได้ตั้งไว้ ถือเป็นความสําเร็จของรัฐบาลในการกระตุ้นเศรษฐกิจให้มีเงินหมุนเวียนในระบบจากการใช้จ่ายของประชาชน และเป็นการเรียนรู้ระบบเทคโนโลยีการใช้แอปพลิเคชั่นไปในตัวด้วย โดยได้รับรายงานว่า ณ วันที่27พฤศจิกายน2563มีร้านค้าลงทะเบียนเข้าร่วมโครงการแล้วกว่า8.5แสนร้านค้า มียอดการใช้จ่ายสะสม28,609ล้านบาท แบ่งเป็นเงินที่ประชาชนจ่าย14,599ล้านบาท และภาครัฐร่วมจ่ายอีก14,010ล้านบาท
ทั้งนี้ ประชาชนที่ลงทะเบียนเพิ่มเติมเมื่อวันที่19พฤศจิกายน2563และได้รับSMSยืนยันสิทธิแล้ว ขอให้รีบติดตั้งแอปพลิเคชัน“เป๋าตัง”พร้อมยืนยันตัวตนให้เรียบร้อย โดยขอให้เริ่มใช้สิทธิในการใช้จ่ายโดยเร็วภายใน14วัน นับจากวันถัดจากวันที่ได้รับSMSแจ้งรับสิทธิ เพื่อให้สามารถใช้จ่ายได้จนถึงวันที่31ธันวาคม2563
นอกจากนี้ ผู้ค้ายังสามารถเข้าร่วมโครงการได้อย่างต่อเนื่องด้วยการลงทะเบียน และติดตั้งแอปพลิเคชัน“ถุงเงิน”โดยหวังว่าจะมีร้านค้าเข้าร่วมโครงการทะลุ1ล้านร้านค้าภายในสิ้นปีนี้ เพื่อรองรับโครงการคนละครึ่งเฟส2ที่คาดว่าจะได้รับการอนุมัติโครงการภายในเดือนธันวาคมนี้ เพื่อเริ่มเปิดให้ประชาชนได้ลงทะเบียน และใช้สิทธิได้ในเดือนมกราคม2564
นายอนุชา กล่าวว่า เนื่องจากผู้ซื้อและผู้ขายมีความคุ้นเคยกับการใช้งานแอปพลิเคชันดังกล่าวมากขึ้นเรื่อยๆ และเข้าใจวิธีการใช้งานว่าใช้ได้ไม่ยากอย่างที่ก่อนหน้านี้เคยเป็นกังวล จึงทําให้มั่นใจว่า โครงการคนละครึ่งเฟส2จะได้รับการตอบรับที่ดีจากประชาชนอย่างต่อเนื่อง แต่อย่างไรก็ตาม ขอเตือนให้ระวังเรื่องการกระทําผิดด้วย เนื่องจากกระทรวงการคลังและธนาคารกรุงไทยมีการติดตามและตรวจสอบพฤติกรรมหรือธุรกรรมที่ผิดปกติ โดยได้ระงับสิทธิการใช้แอปพลิเคชัน“ถุงเงิน”และระงับการจ่ายเงินให้แก่ร้านค้าที่มีพฤติการณ์เข้าข่ายกระทําผิดหลักเกณฑ์หรือเงื่อนไขของโครงการคนละครึ่งอย่างต่อเนื่อง พร้อมทั้ง
มีการนําส่งข้อมูลหลักฐานการกระทําความผิดให้แก่กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) และสํานักงานตํารวจแห่งชาติเพื่อใช้สําหรับการสืบสวนสอบสวนและดําเนินคดีตามกฎหมายที่เกี่ยวข้อง จึงขอความร่วมมือประชาชนและร้านค้าให้ปฏิบัติตามหลักเกณฑ์เงื่อนไขของโครงการ และอย่าหลงเชื่อการเชิญชวนตามโฆษณาผ่านช่องทางต่าง ๆ ที่เป็นการดําเนินการผิดเงื่อนไขโดยไม่มีการใช้จ่ายซื้อสินค้าจริงอย่างเด็ดขาด เพราะอาจตกเป็นเหยื่อในการสนับสนุนให้เกิดการกระทําความผิดซึ่งจะมีโทษตามกฎหมายที่เกี่ยวข้องไปด้วย
...........................
รัฐบาลไทย-ข่าวทำเนียบรัฐบาล-รมต.อนุชา มอบที่ปรึกษา  ร่วมพิธีเจริญพระพุทธมนต์ ถวายเป็นพระราชกุศลในหลวง ร.9 และเพื่อเป็นสิริมงคลแก่ประเทศชาติ
วันเสาร์ที่ 28 พฤศจิกายน 2563
รมต.อนุชา มอบที่ปรึกษา  ร่วมพิธีเจริญพระพุทธมนต์ ถวายเป็นพระราชกุศลในหลวง ร.9 และเพื่อเป็นสิริมงคลแก่ประเทศชาติ
รมต.อนุชา มอบที่ปรึกษา
ร่วมพิธีเจริญพระพุทธมนต์ ถวายเป็นพระราชกุศลในหลวง ร.9 และเพื่อเป็นสิริมงคลแก่ประเทศชาติ
วันนี้(28พฤศจิกายน2563)ที่อาคาร100ปีวัดบวรนิเวศราชวรวิหารเขตพระนครกรุงเทพมหานครรัฐบาลโดยสํานักงานพระพุทธศาสนาแห่งชาติจัดพิธีเจริญพระพุทธมนต์เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรโดยมีพระเทพสิทธิโมลีผู้ช่วยเจ้าอาวาสวัดบวรนิเวศราชวรวิหารเป็นประธานฝ่ายสงฆ์นําคณะสงฆ์เข้าร่วมพิธีจํานวน 20รูป พร้อมด้วยนางสาวณัฐธ์ภัสส์ยงใจยุทธที่ปรึกษารัฐมนตรีประจําสํานักนายกรัฐมนตรีได้รับมอบหมายจากนายอนุชานาคาศัยรัฐมนตรีประจําสํานักนายกรัฐมนตรีเป็นประธานฝ่ายฆราวาสโดยมีนางกณิกนันต์ล้อสีทองผู้ตรวจราชการสํานักงานพระพุทธศาสนาแห่งชาติคุณอุ้ยรวิวรรณจินดาศิลปิน-นักร้องและประชาชนร่วมพิธีกันอย่างพร้อมเพรียง
.
พิธีเจริญพระพุทธมนต์กําหนดจัดขึ้นทุกวันเสาร์โดยเริ่มกิจกรรมมาตั้งแต่วันที่7พฤศจิกายน2563จนถึงวันที่5ธันวาคม2563นี้ตั้งแต่เวลา10.00น.ไปต้นไปโดยในพื้นที่ส่วนกลางจัดขึ้นที่วัดบวรนิเวศวิหารส่วนภูมิภาคจัดขึ้นที่วัดประจําจังหวัดทุกจังหวัดทั้งนี้เพื่อสํานึกในพระมหากรุณาธิคุณแสดงออกถึงความจงรักภักดีต่อสถาบันกษัตริย์และความเป็นสิริมงคลของประชาชนไทยสร้างภูมิคุ้มกันทางด้านจิตใจทําให้ทุกคนคิดดีทําดีมีจิตเมตตาและเป็นการเสริมสร้างคุณธรรมซึ่งเป็นที่ตั้งของความสามัคคีปัดเป่าโรคภัยไข้เจ็บและสิ่งที่ไม่ดีให้ออกไปจากประเทศไทยและในโอกาสที่วันที่5ธันวาคมของทุกปีเป็นวันชาติและวันพ่อแห่งชาติจึงขอเชิญชวนพุทธศาสนิกชนทุกพื้นที่ร่วมพิธีเจริญพระพุทธมนต์ดังกล่าวโดยพร้อมเพรียงกันตามวัดในแต่ละพื้นที่ที่จัดเตรียมไว้พร้อมกันทั่วประเทศโดยครั้งต่อไปกําหนดจัดพิธีในวันที่5ธันวาคม2563
............
รัฐบาลไทย-ข่าวทำเนียบรัฐบาล-นายกฯ ติดตามการบริหารจัดการน้ำพร้อมรับภัยแล้ง พัฒนาแหล่งน้ำขนาดใหญ่  ยม-น่าน บึงบอระเพ็ด หนองหาน มั่นใจ EEC มีน้ำใช้เพียงพอเสร็จตามแผน
วันเสาร์ที่ 28 พฤศจิกายน 2563
นายกฯ ติดตามการบริหารจัดการน้ําพร้อมรับภัยแล้ง พัฒนาแหล่งน้ําขนาดใหญ่  ยม-น่าน บึงบอระเพ็ด หนองหาน มั่นใจ EEC มีน้ําใช้เพียงพอเสร็จตามแผน
นายกรัฐมนตรี ติดตามการบริหารจัดการน้ําพร้อมรับภัยแล้ง พัฒนาแหล่งน้ําขนาดใหญ่  ยม-น่าน บึงบอระเพ็ด หนองหาน มั่นใจ EEC มีน้ําใช้เพียงพอเสร็จตามแผน
นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า นายกรัฐมนตรี พล.อ.ประยุทธ์ จันทร์โอชา ได้ติดตามการบริหารจัดการน้ําอย่างต่อเนื่อง และสั่งการให้ทุกหน่วยงานที่เกี่ยวข้องเตรียมพร้อมมาตรการรับภัยแล้ง ปี 2564 ทั้งนี้ สํานักงานทรัพยากรน้ําแห่งชาติ (สทนช.) ได้รายงานว่า ในปีงบประมาณ 2563 ได้ขับเคลื่อนการดําเนินโครงการขนาดใหญ่และโครงการสําคัญรวม 526 แห่งเพื่อการบริหารจัดการทรัพยากรน้ําอย่างเป็นระบบ เป็นไปตามแผนแม่บทน้ํา 20 ปี เช่น การปรับปรุงคลองยม-น่าน จังหวัดสุโขทัย การพัฒนาแหล่งน้ําธรรมชาติขนาดใหญ่ บึงบอระเพ็ด บึงราชนก หนองหาน การจัดทําหลักเกณฑ์การบริหารจัดการน้ําในแหล่งน้ําขนาดใหญ่ 38 แห่งและอ่างเก็บน้ําขนาดกลาง 349 แห่ง และ 9 แผนบรรเทาอุทุกภัยลุ่มน้ําเจ้าพระยา เป็นต้น นอกจากนี้ ยังมีโครงการพัฒนาแหล่งน้ําในพื้นที่เขตพัฒนาพิเศษภาคตะวันออกหรือEECที่เดินหน้าไปแล้ว 16 โครงการ คิดเป็นปริมาณน้ําเพิ่มขึ้น 254 ล้านลูกบาศก์เมตร และจะเร่งดําเนินโครงการที่เหลือ 22 โครงการให้แล้วเสร็จตามแผนในปี 2573 จะได้น้ําต้นทุนเพิ่ม 872 ล้านลูกบาศก์เมตร เพียงพอต่อการขับเคลื่อนพื้นที่EECในปี 2580 นอกจากนี้ ในส่วนของการแก้ปัญหาภัยแล้งและโครงการเร่งด่วนเพื่อการกักเก็บน้ําในฤดูฝน เฉพาะที่ใช้งบกลางปี 2562/2563 ในภาพรวมมีผลสัมฤทธิ์ทําให้ประชาชนได้รับประโยชน์กว่า 3.5 แสนครัวเรือน และ มีพื้นที่รับประโยชน์ 4.32 แสนไร่
นอกจากนี้ ต่อข้อกังวลเรื่องการขาดแคลนน้ําในฤดูแล้งปีหน้า รัฐบาลได้ดําเนินการ 9 มาตรการเพื่อป้องกันและบรรเทาปัญหาดังกล่าว ซึ่งประกอบด้วย 1) เร่งเก็บกักน้ําก่อนหมดฝน 2) จัดหาแหล่งสํารองน้ําดิบในพื้นที่เสี่ยงขาดแคลนน้ํา พร้อมแผนวางท่อน้ําประปา และแผนรับน้ําดิบจากอ่างเก็บน้ําโดยตรง 3) ปฎิบัติการเติมน้ําให้กับแหล่งน้ําในพื้นที่เกษตรและที่เสี่ยงขาดแคลนน้ํา 4) กําหนดการจัดสรรน้ําฤดูแล้งเพื่อไม่ให้เกิดผลกระทบการขาดแคลนน้ําอุปโภค-บริโภคพร้อมจัดทําทะเบียนผู้ใช้น้ํา 5) วางแผนเพาะปลูกพืชฤดูแล้ง 6) เฝ้าระวังคุณภาพน้ําในแม่น้ําสายหลัก สายรอง 7) ส่งเสริมให้ภาคอุตสาหกรรมจัดการน้ําตามหลักReuse Reduce Recycle8) ติดตามประเมินผลเพื่อให้ผลการดําเนินงานเป็นไปตามแผน 9) สร้างการรับรู้สถานการณ์น้ําและแผนจัดสรรน้ํา ให้ทุกภาคส่วนเกิดความร่วมมือในการใช้น้ําอย่างประหยัดและเป็นไปตามแผนที่กําหนดไว้
นางสาวรัชดา กล่าวว่า นายกรัฐมนตรีมีความห่วงใยประชาชนที่จะได้รับผลกระทบจากน้ําแล้ง-น้ําท่วมจึงได้เร่งรัดหน่วยงานที่เกี่ยวข้องดําเนินการป้องกันแก้ไขปัญหาภัยแล้งและเก็บกักน้ําในฤดูฝนที่ผ่านมาให้แล้วเสร็จตามแผน รวมถึงมอบนโยบายการบูรณาการการบริหารจัดการน้ําในระยะยาวด้วยซึ่งจากการติดตามอย่างต่อเนื่องของนายกฯ ได้ทราบว่าทุกหน่วยงานร่วมมือกันอย่างเต็มที่ในการขับเคลื่อนแก้ไขปัญหาความเดือดร้อนให้กับประชาชน ส่วนแนวโน้มปริมาณฝนมากในช่วงเดือน ธ.ค. - ม.ค.นี้ ในบริเวณพื้นที่ 3 ลุ่มน้ําหลักภาคใต้ ได้แก่ ลุ่มน้ําสงขลา ลุ่มน้ําปัตตานี และลุ่มน้ําตาปี ทางกองอํานวยการน้ําแห่งชาติ (กอนช.) ได้ประเมินพื้นที่เสี่ยงอุทกภัยเป็นรายตําบล และแจ้งเตือนหน่วยงานในระดับพื้นที่เตรียมรับมืออุทกภัยเป็นที่เรียบร้อยแล้ว
.....................
รัฐบาลไทย-ข่าวทำเนียบรัฐบาล-พุทธศาสนิกชน ร่วมพิธีเจริญพระพุทธมนต์  ถวายเป็นพระราชกุศล พระพันปีหลวง ในหลวง ร.10 สมเด็จพระราชินี ณ พระอุโบสถวัดพระแก้ว
วันเสาร์ที่ 28 พฤศจิกายน 2563
พุทธศาสนิกชน ร่วมพิธีเจริญพระพุทธมนต์  ถวายเป็นพระราชกุศล พระพันปีหลวง ในหลวง ร.10 สมเด็จพระราชินี ณ พระอุโบสถวัดพระแก้ว
พุทธศาสนิกชน ร่วมพิธีเจริญพระพุทธมนต์  ถวายเป็นพระราชกุศล พระพันปีหลวง ในหลวง ร.10 สมเด็จพระราชินี ณ พระอุโบสถวัดพระแก้ว
วันนี้(28พฤจิกายน2563)เวลา16.00น.สมเด็จพระวันรัตกรรมการมหาเถรสมาคมปฏิบัติหน้าที่เจ้าคณะใหญ่ธรรมยุตเป็นประธานฝ่ายสงฆ์นําคณะสมเด็จพระราชาคณะพระราชาคณะและพระสังฆาธิการทุกระดับทุกวัดในเขตปกครองกรุงเทพมหานครประมาณ500รูปเข้าร่วมพิธีเจริญพระพุทธมนต์ฯ ณพระอุโบสถวัดพระศรีรัตนศาสดารามในพระบรมมหาราชวังเพื่อถวายพระพรชัยมงคลแด่สมเด็จพระนางเจ้าสิริกิติ์พระบรมราชชนนีพันหลวงพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีประจําปีพ.ศ.2563โดยมีพลเรือตรีศราวุธปิ่นมณีผู้อํานวยการศูนย์บริหารข่าวสารการพัสดุกรมพลาธิการทหารเรือเป็นประธานฝ่ายฆราวาสพร้อมด้วยผู้แทนหน่วยงานและบุคคลสําคัญเข้าร่วมพิธีอาทิรองปลัดกระทรวงพม.รองปลัดกระทรวงสธ.หัวหน้าผู้ตรวจกระทรวงมท.นางสาวณัฐธ์ภัสส์ยงใจยุทธที่ปรึกษารัฐมนตรีประจําสํานักนายกรัฐมนตรีคณะผู้บริหารองค์กรภาครัฐองค์กรภาคเอกชนรวมถึงคุณอุ้ยรวิวรรณจินดาศิลปินนักร้องและประชาชนเข้าร่วมเป็นจํานวนมาก
พิธีเจริญพระพุทธมนต์ถวายพระพรชัยมงคลกําหนดจัดเดือนละ1ครั้งตามมติของมหาเถรสมาคมที่เห็นชอบให้สํานักงานพระพุทธศาสนาแห่งชาติจัดขึ้นซึ่งพิธีในวันนี้เป็นครั้งที่11โดยในส่วนกลางกําหนดจัดพิธีที่พระอุโบสถวัดพระศรีรัตนศาสดารามส่วนภูมิภาคกําหนดจัดณวัดศูนย์กลางของจังหวัดหรือสถานที่ตามความสมควรของแต่ละจังหวัดซึ่งบทสวดที่ใช้ในพิธีประกอบด้วยบทสวดที่เป็นสิริมงคล35บทสวดอาทิบทชุมนุมเทวดา/บทน้อมพระผู้มีพระภาคเจ้า/บทพระไตรสรคมน์/บทธัมจักกัปปะวัตตนสูตร/บทกรณียเมตตสูตร/และบทมงคลสูตรเป็นต้น
สําหรับบรรยากาศพิธีเจริญพระพุทธมนต์ที่พระอุโบสถวัดพระศรีรัตนศาสดารามพบว่ามีพุทธศาสนิกชนในพื้นที่กรุงเทพมหานครและปริมณฑลเข้าร่วมพิธีเจริญพระพุทธมนต์จํานวนมากโดยส่วนใหญ่ต่างสวมใส่เสื้อสีเหลืองและสีขาวเข้าร่วมพิธีในครั้งนี้
อย่างไรก็ตามพิธีเจริญพระพุทธมนต์ถวายพระพรชัยมงคลแด่สมเด็จพระนางเจ้าสิริกิติ์พระบรมราชชนนีพันหลวงพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีประจําปีประจําปีพ.ศ.2563จะมีอีกครั้งเป็นครั้งที่12ในวันจันทร์ที่28ธันวาคม2563
................
รัฐบาลไทย-ข่าวทำเนียบรัฐบาล-โฆษกรัฐบาลย้ำ โครงการรถเก่าแลกรถใหม่ 1 แสนคัน เป็นเพียงแนวคิด ยังไม่มีข้อสรุป รายละเอียดต้องนำเสนอ ศบศ. และให้ ครม.เห็นชอบ ก่อนมีผล
วันเสาร์ที่ 28 พฤศจิกายน 2563
โฆษกรัฐบาลย้ํา โครงการรถเก่าแลกรถใหม่ 1 แสนคัน เป็นเพียงแนวคิด ยังไม่มีข้อสรุป รายละเอียดต้องนําเสนอ ศบศ. และให้ ครม.เห็นชอบ ก่อนมีผล
โฆษกรัฐบาลย้ํา โครงการรถเก่าแลกรถใหม่ 1 แสนคัน เป็นเพียงแนวคิด ยังไม่มีข้อสรุป รายละเอียดต้องนําเสนอ ศบศ. และให้ ครม.เห็นชอบ ก่อนมีผล
นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าจากกรณีเรื่องโครงการรถเก่าแลกรถใหม่1แสนคันนั้นขอชี้แจงว่าโครงการดังกล่าวยังเป็นเพียงการศึกษาของหน่วยงานที่เกี่ยวข้องในเบื้องต้นเท่านั้นและยังคงต้องหารือเพิ่มเติมอีกหลายประเด็นในรายละเอียดรวมถึงการขอความคิดเห็นจากภาคเอกชนที่เกี่ยวข้องเพื่อให้เกิดความรอบคอบรัดกุมและชัดเจนถึงผลกระทบในรอบด้านที่อาจจะเกิดขึ้นได้
ทั้งนี้ในการประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา2019 (ศบศ.)ครั้งล่าสุดนั้นยังไม่มีข้อสรุปใดๆในเรื่องนี้และหากได้ข้อสรุปแล้วสํานักงานสภาพัฒนาการเศรษฐกิจและสังคมแห่งชาติหรือสศช.จะเป็นผู้เสนอโครงการดังกล่าวเพื่อขอความเห็นชอบจากที่ประชุมคณะรัฐมนตรี(ครม.)ในขั้นสุดท้าย
ดังนั้นจึงเห็นได้ว่าโครงการดังกล่าวยังเป็นลักษณะการนําเสนอแนวคิดเท่านั้นยังไม่ได้มีข้อสรุปของโครงการแต่อย่างใดจึงขอให้ประชาชนรอความชัดเจนในเรื่องดังกล่าวซึ่งรายละเอียดของโครงการจะแถลงข่าวให้ทราบโดยละเอียดต่อไป
.................
รัฐบาลไทย-ข่าวทำเนียบรัฐบาล-ส่งมอบเมล็ดพันธุ์พืชผักสวนครัว
วันเสาร์ที่ 28 พฤศจิกายน 2563
ส่งมอบเมล็ดพันธุ์พืชผักสวนครัว
รมว.เกษตรฯ ส่งมอบเมล็ดพันธุ์พืชผักสวนครัวภายใต้โครงการตู้เย็นข้างบ้านต้านภัย COVID – 19 แก่เกษตรกรในพื้นที่จังหวัดเชียงใหม่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ส่งมอบเมล็ดพันธุ์พืชผักสวนครัวภายใต้โครงการตู้เย็นข้างบ้านต้านภัยCOVID – 19แก่เกษตรกรณตําบลเหมืองแก้วอําเภอแม่ริมจังหวัดเชียงใหม่ที่ลงทะเบียนผ่านทางเว็บไซต์กรมส่งเสริมการเกษตรกระทรวงเกษตรและสหกรณ์โดยกรมส่งเสริมการเกษตรร่วมกับบริษัทอีสท์เวสท์ซีดจํากัด,บริษัทเจียไต๋จํากัดและกลุ่มเพื่อนเฉลิมชัยร่วมให้การสนับสนุนเมล็ดพันธุ์พืชผักสวนครัวให้กับเกษตรกรและประชาชนทั่วไปใช้ปลูกบริโภคในครัวเรือนเพื่อบรรเทาความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา2019 (COVID-19)โดยเปิดให้ลงทะเบียนในระหว่างวันที่24กันยายน- 13ตุลาคม2563ที่ผ่านมาโดยมีผู้สนใจเข้าร่วมทั่วประเทศกว่า300,000ราย
ซึ่งในวันนี้ได้ส่งมอบเมล็ดพันธุ์ผักคุณภาพดีให้แก่เกษตรกรจํานวน5รายได้แก่ผักคะน้าผักบุ้งกวางตุ้งแตงกวาพริกขี้หนูกระเพราเป็นต้นซึ่งที่ผ่านมากรมส่งเสริมการเกษตรได้ส่งมอบเมล็ดพันธุ์ตามโครงการดังกล่าวผ่านสํานักงานเกษตรจังหวัดสํานักงานเกษตรอําเภอและส่งมอบแก่เกษตรกรโดยตรงซึ่งในพื้นที่จังหวัดเชียงใหม่มีเกษตรกรเข้าร่วมโครงการกว่า7,637ราย
“ตามนโยบายของรัฐบาลได้กําชับว่าต้องดูแลพี่น้องเกษตรกรให้ดีที่สุดโครงการมาตรการต่างๆรัฐบาลพร้อมที่จะเข้ามาสนับสนุนเพื่อช่วยเหลือพี่น้องเกษตรกรอาทิมาตรการเยี่ยวยาชาวสวนลําไยและการประกันรายได้เป็นต้นถือเป็นการสื่อถึงความห่วงใยจากรัฐบาลไปสู่พี่น้องเกษตรกรอย่างไรก็ตามดีใจที่วันนี้เห็นพี่น้องข้าราชการมาอยู่ร่วมเป็นครอบครัวกับประชาชนต้องการให้ข้าราชการเข้าพี่น้องประชาชนให้มากที่สุดให้เหมือนเป็นคนในครอบครัวเดียวกันเพื่อรับทราบปัญหาต่างๆเพื่อนําไปแก้ไขปัญหาต่อไป"นายเฉลิมชัยกล่าว
รัฐบาลไทย-ข่าวทำเนียบรัฐบาล-ตรวจเยี่ยมสถานที่พักพิงสัตว์ดอยสะเก็ด
วันเสาร์ที่ 28 พฤศจิกายน 2563
ตรวจเยี่ยมสถานที่พักพิงสัตว์ดอยสะเก็ด
"รมต.เฉลิมชัย - ประภัตร" นําทีมผู้บริหาร ตรวจเยี่ยมสถานที่พักพิงสัตว์ดอยสะเก็ด จุดเริ่มต้นที่จะแก้ปัญหาสวัสดิภาพสัตว์ของภาครัฐแห่งแรกในจังหวัดเชียงใหม่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์และนายธนาชีรวินิจเลขานุการรัฐมนตรีว่าการกระทรวงเกษตรและสหกรณ์ตรวจเยี่ยมสถานที่พักพิงสัตว์ดอยสะเก็ด(มูลนิธิดิอาร์คเชียงใหม่: The ARK Animal Rescue Kingdom, Chiangmai)ต.ลวงเหนืออ.ดอยสะเก็ดจ.เชียงใหม่ซึ่งกรมปศุสัตว์ได้ก่อสร้างถวายพระบาทสมเด็จพระวชิรเกล้าเจ้าอยู่หัวเพื่อเป็นสถานที่พักพิงสัตว์ดอยสะเก็ตถือเป็นจุดเริ่มต้นที่จะแก้ปัญหาของภาครัฐแห่งแรกในจังหวัดเชียงใหม่โดยจะช่วยเหลือสัตว์ตามพ.ร.บ.ป้องกันการทารุณกรรมและการจัดสวัสดิภาพสัตว์พ.ศ. 2557โดยสถานที่พักพิงดังกล่าวจะมีสัตวแพทย์จากสํานักงานปศุสัตว์จังหวัดเชียงใหม่และคณะสัตวแพทยศาสตร์มหาวิทยาลัยเชียงใหม่ร่วมปฏิบัติงานด้วย
สําหรับผลการดําเนินงานในปี2563มีจํานวนสัตว์ที่มูลนิธิดิอาร์คในพระราชูปถัมภ์ให้ความช่วยเหลือสุนัข242ตัวเข้ารับการรักษาพยาบาลของสถานพยาบาลสัตว์มีจํานวนครั้งที่ให้บริการ699ครั้งมีจํานวนสัตว์ที่ให้บริการ340ตัวแบ่งเป็นบริการด้านอายุรกรรม272ตัวและบริการด้านศัลยกรรม68ตัว
หลังจากนี้กระทรวงเกษตรฯโดยกรมปศุสัตว์จะดําเนินการก่อสร้างพื้นที่ใช้สอยเพิ่มเติมเช่นระบบบําบัดน้ําเสียอาคารที่พักสัตว์ป่วยอาคารเลี้ยงแมวสระว่ายน้ําของสัตว์และเมรุเผาสัตว์เป็นต้นซึ่งคาดว่าในอนาคตจะพัฒนาเป็นแหล่งเรียนต้นแบบและแหล่งท่องเที่ยวต่อไป
รัฐบาลไทย-ข่าวทำเนียบรัฐบาล-เยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร
วันเสาร์ที่ 28 พฤศจิกายน 2563
เยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร
ก.เกษตรฯ วางแผนต่อยอดให้ อ.แม่ริม เป็นหมู่บ้านผลิตไม้ดอกเพื่อการค้าและท่องเที่ยวเชิงเกษตร พร้อมเยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร (I Love Flower Farm)
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เยี่ยมชมกลุ่มวิสาหกิจชุมชนผู้ผลิตไม้ดอกเพื่อการค้าและท่องเที่ยวเชิงเกษตร(I Love Flower Farm)ณต.เหมืองแก้วอ.แม่ริมจ.เชียงใหม่พร้อมพูดคุยกับเกษตรกรรุ่นใหม่(น.ส.ณวิสาร์มูลทา)เกษตรกรต้นแบบ(Smart Farmer)ได้ทําการปรับพื้นที่บางส่วนเป็นแปลงดอกไม้ให้เป็นแหล่งท่องเที่ยวเชิงเกษตรรวมทั้งยังทําการบริหารจัดการแปลงดอกไม้เพื่อการค้าส่งซึ่งทั้ง2ส่วนได้มีการนําคนในชุมชนเข้ามามีส่วนร่วมสร้างอาชีพและรายได้แก่คนในชุมชนเพิ่มขึ้นร้อยละ20และมีผู้ได้รับผลประโยชน์ร่วมกันในชุมชนไม่น้อยกว่า150ราย
สําหรับในส่วนของกระทรวงเกษตรและสหกรณ์พร้อมให้การสนับสนุนเกษตรกรรุ่นใหม่(Young Smart Farmer)ทั้งในเรื่องขององค์ความรู้เทคโนโลยีการผลิตรวมถึงการหาช่องทางการตลาดโดยใช้หลักตลาดนําการผลิตเพื่อเป็นการต่อยอดและพัฒนาให้อาชีพเกษตรกรรมเป็นอาชีพที่มีความมั่นคงและยั่งยืน
นอกจากนี้ยังมีแผนการดําเนินงานโดยจะส่งเสริมให้เป็นหมู่บ้านผลิตไม้ดอกเพื่อการค้าและท่องเที่ยวเชิงเกษตรต้องมีการรวมกลุ่มและพัฒนาสินค้าซึ่งจะเป็นการบริหารจัดการชุมชนให้ชุมชนได้รับผลประโยชน์ร่วมกันและเป็นแหล่งเรียนรู้ด้านการปลูกไม้ดอกเพื่อการค้าสู่การท่องเที่ยวเชิงเกษตรของชุมชนและผู้สนใจถือเป็นการเตรียมพร้อมในการรองรับนักเที่ยวหลังจากผ่านวิกฤตโควิด-19
ทั้งนี้อําเภอแม่ริมจังหวัดเชียงใหม่เป็นแหล่งปลูกไม้ดอกเพื่อการค้าที่สําคัญมีพื้นที่ปลูกดอกไม้ที่ขึ้นทะเบียนกับกรมส่งเสริมการเกษตรประมาณ1,061ไร่เกษตรกร304รายทั้งในพื้นที่ตําบลโป่งแยงและตําบลเหมืองแก้วเช่นกุหลาบมากาเร็ตพีค็อกเบญจมาศโดยการผลิตส่วนใหญ่เป็นการตัดดอกเพื่อจําหน่ายและในปี2562ที่ผ่านมาเริ่มมีการเปิดสวนให้นักท่องเที่ยวเข้าชม
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสืออนุญาตให้เข้าทำประโยชน์ ส.ป.ก.4-01 แก่พี่น้องเกษตรกรจังหวัดสุรินทร์
วันเสาร์ที่ 28 พฤศจิกายน 2563
รมช.ธรรมนัส เดินหน้ามอบหนังสืออนุญาตให้เข้าทําประโยชน์ ส.ป.ก.4-01 แก่พี่น้องเกษตรกรจังหวัดสุรินทร์
รมช.ธรรมนัส เดินหน้ามอบหนังสืออนุญาตให้เข้าทําประโยชน์ ส.ป.ก.4-01 แก่พี่น้องเกษตรกรจังหวัดสุรินทร์ หวังลดความเหลื่มล้ําทางสังคม พัฒนาอาชีพเกษตรกรรมให้ก้าวหน้าและยั่งยืน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)แก่พี่น้องเกษตรกรณองค์การบริหารส่วนตําบลท่าสว่างอําเภอเมืองสุรินทร์จังหวัดสุรินทร์ว่ากระทรวงเกษตรและสหกรณ์โดยสํานักงานปฏิรูปที่ดินเพื่อเกษตรกรรม(ส.ป.ก.)ซึ่งเป็นหน่วยงานที่จัดตั้งขึ้นเพื่อแก้ปัญหาที่ดินเพื่อเกษตรกรรมด้วยวิธีการปฏิรูปที่ดินมุ่งแก้ไขปัญหาเศรษฐกิจและสังคมด้วยการจัดการทรัพยากรที่ดินเพื่อกระจายการถือครองลดความเหลื่อมล้ําทางสังคมและใช้ที่ดินให้เกิดประโยชน์สูงสุดโดยจะจัดที่ดินให้แก่เกษตรกรที่ไม่มีที่ทํากินหรือมีเล็กน้อยไม่เพียงพอต่อการทําเกษตรกรรมพร้อมช่วยในการพัฒนาอาชีพปรับปรุงทรัพยากรปัจจัยการผลิตขั้นตอนการผลิตและจําหน่ายให้เกิดผลดีแก่เกษตรกรต่อไป
“ในวันนี้มีความยินดีอย่างยิ่งที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)แก่พี่น้องเกษตรกรจังหวัดสุรินทร์ซึ่งจะมอบในพื้นที่2อําเภอได้แก่อําเภอเมืองสุรินทร์อําเภอลําดวนจังหวัดสุรินทร์จํานวน300 รายเนื้อที่ประมาณ638ไร่เมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้วจะทําให้เกษตรกรได้รับโอกาสและความเสมอภาคทางสังคมได้มีที่ทํากินอย่างถูกต้องตามกฎหมายในการประกอบอาชีพเกษตรกรรมยังสามารถเข้าถึงแหล่งเงินทุนในการประกอบอาชีพพร้อมปัจจัยการผลิต”ร้อยเอกธรรมนัสกล่าว
ทั้งนี้จังหวัดสุรินทร์มี17อําเภอได้มีพระราชกฤษฎีกากําหนดให้เป็นเขตปฏิรูปที่ดินจํานวน16อําเภอเนื้อที่ประมาณ1,736,432ไร่มีเกษตรกรได้รับการคัดเลือกเข้าทําประโยชน์และรับมอบเอกสารสิทธิส.ป.ก. 4-01แล้ว121,555ราย161,749แปลง1,117,824ไร่และมีพื้นที่ดําเนินการคงเหลือจํานวน185,014ไร่
รัฐบาลไทย-ข่าวทำเนียบรัฐบาล-มหาดไทยแจ้งจังหวัดทั่วประเทศเตรียมการจัดกิจกรรมเนื่องในวันคล้ายวันพระบรมราชสมภพ ในหลวงรัชกาลที่ 9 วันชาติ และวันพ่อแห่งชาติ 5 ธันวาคม
วันเสาร์ที่ 28 พฤศจิกายน 2563
มหาดไทยแจ้งจังหวัดทั่วประเทศเตรียมการจัดกิจกรรมเนื่องในวันคล้ายวันพระบรมราชสมภพ ในหลวงรัชกาลที่ 9 วันชาติ และวันพ่อแห่งชาติ 5 ธันวาคม
มหาดไทยแจ้งจังหวัดทั่วประเทศเตรียมการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563
วันนี้ (28 พ.ย. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่พลเอก ประยุทธ์ จันทร์โอชา นายกรัฐมนตรี ได้มอบหมายให้ประชุมส่วนราชการที่เกี่ยวข้องในการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563 เมื่อวันที่ 18 พฤศจิกายน 2563 และวันที่ 23 พฤศจิกายน 2563 ที่ประชุมมีมติมอบหมายให้กระทรวงมหาดไทย แจ้งหน่วยงานในสังกัดและจังหวัดจัดกิจกรรมและจัดพิธีเนื่องในวันคล้ายวันพระบรมราชสมภพฯ พร้อมกับส่วนกลาง
นายฉัตรชัย พรหมเลิศ กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบหมายให้ดําเนินการประสานทุกจังหวัดเตรียมการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2563 ให้เป็นไปตามมติที่ประชุม และสมพระเกียรติ โดยในเวลา 07:30 น. พิธีทําบุญตักบาตรถวายพระราชกุศล เวลา 08:30 น. พิธีวางพานพุ่มและพิธีถวายบังคม เวลา 19:19 น. พิธีจุดเทียนเพื่อสดุดีพระเกียรติคุณและน้อมรําลึกในพระมหากรุณาธิคุณฯ พร้อมจัดตั้งโต๊ะหมู่ประดิษฐานพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมเครื่องราชสักการะ บริเวณอาคารสํานักงานหรือสถานที่เหมาะสม และประดับไฟส่องสว่างบริเวณอาคารสํานักงานตามที่เห็นสมควร ตลอดเดือนธันวาคม 2563
นายฉัตรชัย พรหมเลิศ กล่าวเพิ่มเติมว่า ได้เน้นย้ําให้ผู้ว่าราชการจังหวัดทุกจังหวัดเตรียมความพร้อมการจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ให้เป็นไปด้วยความเรียบร้อย และเชิญชวนส่วนราชการ หน่วยงานรัฐวิสาหกิจ ภาคเอกชน และประชาชนทุกหมู่เหล่าในจังหวัดเข้าร่วมกิจกรรม โดยพร้อมเพรียงกัน รวมทั้งจัดตั้งโต๊ะหมู่ประดิษฐานพระบรมฉายาลักษณ์ฯ ตามสถานที่ของหน่วยงาน บริษัท ห้างร้าน และอาคารบ้านเรือน ตามความเหมาะสม ทั้งนี้ ในการจัดกิจกรรมฯ ต้องปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิค-19) ด้วย
รัฐบาลไทย-ข่าวทำเนียบรัฐบาล-ขับเคลื่อนการส่งเสริมและพัฒนาเกลือทะเล
วันเสาร์ที่ 28 พฤศจิกายน 2563
ขับเคลื่อนการส่งเสริมและพัฒนาเกลือทะเล
รองปลัดกระทรวงเกษตรฯ ติดตามการขับเคลื่อนการส่งเสริมและพัฒนาเกลือทะเล
วันศุกร์ที่27พฤศจิกายน 2563 นายอําพันธุ์เวฬุตันติรองปลัดกระทรวงเกษตรและสหกรณ์ติดตามการดําเนินงานการส่งเสริมและพัฒนาเกลือทะเลของจังหวัดสมุทรสาครณศูนย์เรียนรู้การทํานาเกลือหมู่ที่3ตําบลโคกขามอําเภอเมืองจังหวัดสมุทรสาคร
ทั้งนี้จังหวัดสมุทรสาครมีพื้นที่การผลิต21,639ไร่โดยที่ผ่านมามีการจัดทําฐานข้อมูลพื้นฐานของเกษตรกรผู้ทํานาเกลือขึ้นทะเบียนเกษตรกรแล้ว367รายพื้นที่16,787ไร่สร้างการรับรู้เกี่ยวกับมาตรฐานเกลือทะเลรับสมัครเกษตรกรเข้าสู่มาตรฐานการผลิตเกลือทะเลการส่งเสริมการเกษตรในรูปแบบแปลงใหญ่รวมทั้งการตั้งงบประมาณสนับสนุนสหกรณ์การเกษตรนาเกลือสมุทรสาครจํากัดและสหกรณ์กรุงเทพจํากัดเพื่อพัฒนาเกลือให้ได้มาตรฐานเพิ่มศักยภาพในการผลิตการแปรรูปเพิ่มมูลค่าและการแข่งขันทางการตลาดได้พร้อมทั้งเยี่ยมชมการผลิตเกลือปูผ้าใบณวิสาหกิจชุมชนเกลือบางขุดสมุทรสาครหมู่ที่5ตําบลบ้านบ่ออําเภอเมืองจังหวัดสมุทรสาครทั้งนี้กระทรวงเกษตรฯรับเร่งขับเคลื่อนการตั้งหลักเกณฑ์มาตรฐานเกลือทะเลหลักเกณฑ์การช่วยเหลือภัยพิบัติของนาเกลือและแนวทางการพัฒนาผลิตภัณฑ์การส่งเสริมการท่องเที่ยวเพื่อช่วยเหลือและสนับสนุนพี่น้องเกษตรกรให้ได้รับประโยชน์จากการพัฒนาเกลือทะเลได้อย่างยั่งยืน
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ มช.  หารือทีมนักวิจัยเร่งพัฒนาพันธุ์ข้าว
วันเสาร์ที่ 28 พฤศจิกายน 2563
กระทรวงเกษตรฯ จับมือ มช.  หารือทีมนักวิจัยเร่งพัฒนาพันธุ์ข้าว
กระทรวงเกษตรฯ จับมือ มช.  หารือทีมนักวิจัยเร่งพัฒนาพันธุ์ข้าว ตั้งธงทวงแชมป์ส่งออกข้าวโลก
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมคณะรับฟังบรรยายผลงานวิจัยโดยใช้เทคโนโลยีไอออนพลังต่ําสําหรับปรับปรุงพันธุ์ข้าวเพื่อให้ได้ข้าวสายพันธุ์ใหม่ที่มีคุณภาพดีและผลผลิตสูงของทีมนักวิจัยสถาบันวิจัยวิทยาศาสตร์และเทคโนโลยีของมหาวิทยาลัยเชียงใหม่โดยมีนายแพทย์นิเวศน์นันทจิตอธิการบดีมหาวิทยาลัยเชียงใหม่กล่าวต้อนรับณอาคารสํานักงานมหาวิทยาลัยเชียงใหม่โอกาสนี้ได้เยี่ยมชมห้องปฏิบัติการลําไอออนพลังงานต่ําซึ่งเป็นเทคโนโลยีที่มีประสิทธิภาพสูงเพื่อให้ได้ข้าวคุณภาพดีและเพื่อพัฒนาข้าวอีกหลายสายพันธุ์ใหม่ที่น่าสนใจ
นายประภัตรกล่าวว่านายกรัฐมนตรีได้เน้นย้ําให้กระทรวงเกษตรและสหกรณ์เร่งศึกษาวิจัยพันธุ์ข้าวให้มีคุณภาพและผลผลิตสูงเพื่อให้เกษตรกรได้มีเมล็ดพันธุ์ดีได้ใช้ปลูกตลอดจนทวงแชมป์ผู้ส่งออกข้าวและการประกวดข้าวหอมโลกให้ได้ดังนั้นจึงเร่งให้มีการวิจัยและพัฒนาสายพันธุ์และการผลิตข้าวโดยวันนี้ได้หารือแนวทางแก้ไขปัญหาและบูรณาการทํางานร่วมกันในการวิจัยระหว่างกรมการข้าวและสถาบันวิจัยวิทยาศาสตร์และเทคโนโลยีมหาวิทยาลัยเชียงใหม่โดยนํานวัตกรรมเทคโนโลยีที่มีอยู่มาร่วมกันศึกษาพัฒนาพันธุ์ข้าวให้ตรงตามความต้องการของผู้บริโภคทั้งในและต่างประเทศเพื่อให้เกษตรกรชาวนาได้มีรายได้มั่นคงยั่งยืนต่อไป
“การร่วมมือกันในวันนี้ถือเป็นความสําเร็จก้าวแรกในการช่วยเหลือพี่น้องชาวนาไทยที่กําลังได้รับความเดือดร้อนและขอชื่นชมทีมนักวิจัยที่สามารถผลิตเมล็ดพันธุ์ข้าวที่ให้ผลผลิตสูงกว่าตรงตามความต้องการของตลาดดังนั้นจึงต้องผลักดันความร่วมมือโดยนําเอางานวิจัยที่สําเร็จแล้วไปสู่ชาวนาและตั้งคณะทํางานร่วมกันซึ่งทั้งสองฝ่ายพร้อมสนับสนุนความร่วมมือกันเพื่อแก้ไขปัญหาและเร่งผลิตพันธุ์ข้าวดีช่วยเหลือชาวนากว่า5ล้านครัวเรือนพื้นที่60ล้านไร่ทั่วประเทศและเร่งวิจัยพันธุ์ให้มีคุณสมบัติครบถ้วนคว้าแชมป์ข้าวโลกสร้างชื่อเสียงให้ประเทศไทย”นายประภัตรกล่าว
สําหรับข้าวสายพันธุ์ใหม่เพื่ออุตสาหกรรมข้าวไทย4.0เป็นเทคโนโลยีชักนําให้เกิดการกลายพันธุ์ในข้าวด้วยลําไอออนพลังงานต่ําโดยทีมนักวิจัยสถาบันวิจัยวิทยาศาสตร์และเทคโนโลยีดร.บุญรักษ์พันธ์ไชยศรีดร.จิรณัทฐ์เตชะรังและศาสตราจารย์เกียรติคุณดร.ถิรพัฒน์วิลัยทองผู้อํานวยการศูนย์ความเป็นเลิศด้านฟิสิกส์มหาวิทยาลัยเชียงใหม่ที่พัฒนานวัตกรรมเครื่องเร่งอนุภาคข้าวลําไอออน3สายพันธุ์ใหม่แบบครบวงจรแห่งแรกในประเทศและเป็นเทคโนโลยีใหม่ของโลกที่ใช้เวลาในการคิดค้นและพัฒนากว่า10ปี
เทคโนโลยีดังกล่าวมีประสิทธิภาพในการปรับปรุงพันธุ์ข้าวเพื่อให้ได้ข้าวสายพันธุ์ใหม่3สายพันธุ์คือ1)ข้าวหอมเพื่อการบริโภค(มช10-1หรือFRK-1)มีความหอมมากกว่าข้าวขาวดอกมะลิ105 2)ข้าวเพื่ออุตสาหกรรมแป้ง(ศฟ10-5หรือMSY-4):เหมาะสําหรับอุตสาหกรรมแป้งและการแปรรูปเป็นเส้นขนมจีนและ3)ข้าวเพื่ออุตสาหกรรมอาหารสัตว์(ศฟ10-7หรือOSSY-23):เหมาะที่จะนําไปเป็นอาหารสัตว์เช่นหมูและไก่หรือทําเป็นข้าวพาร์บอยล์(parboiled rice)ซึ่งข้าว3สายพันธุ์ดังกล่าวสามารถตอบโจทย์ของชาวนาไทยในยุค4.0เป็นอย่างมากโดยเฉพาะในการแก้ปัญหาผลผลิตข้าวตกต่ํา
รัฐบาลไทย-ข่าวทำเนียบรัฐบาล-‘สุชาติ’เดินสายหาดบางแสน ชวนแรงงานอิสระ จ.ชลบุรี สมัคร ม.40 เข้าถึงหลักประกันสังคม
วันเสาร์ที่ 28 พฤศจิกายน 2563
‘สุชาติ’เดินสายหาดบางแสน ชวนแรงงานอิสระ จ.ชลบุรี สมัคร ม.40 เข้าถึงหลักประกันสังคม
รัฐมนตรีว่าการกระทรวงแรงงาน เดินสายชายหาดบางแสน จ.ชลบุรี รณรงค์เผยแพร่ประชาสัมพันธ์สร้างการรับรู้งานประกันสังคมมาตรา 40“แรงงานอุ่นใจ ให้ประกันสังคม ม.40 ดูแล”เชิญชวนแรงงานภาคอิสระสมัครมาตรา 40 เสริมสร้างหลักประกันความมั่นคงในชีวิต
เมื่อวันที่ 28 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน เป็นประธาน
ในพิธีเปิดงานโครงการรณรงค์เผยแพร่ประชาสัมพันธ์สร้างการรับรู้งานประกันสังคมมาตรา 40“แรงงานอุ่นใจ ให้ประกันสังคม ม. 40 ดูแล” ณ บริเวณชายหาดบางแสน ตําบลแสนสุข อําเภอเมืองชลบุรี จังหวัดชลบุรี โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย นายธวัชชัย ศรีทอง รองผู้ว่าราชการจังหวัดชลบุรี กล่าวต้อนรับ นายทศพล กฤตวงศ์วิมาน เลขาธิการสํานักงานประกันสังคม กล่าวรายงาน โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญในการดูแลพี่น้องผู้ใช้แรงงานให้ได้รับการคุ้มครองได้รับสิทธิอย่างเท่าเทียมในทุกภาคส่วน ในวันนี้กระทรวงแรงงาน โดยสํานักงานประกันสังคมมีความมุ่งมั่นตั้งใจในการสร้างหลักประกันทางสังคม ที่ครอบคลุมและเหมาะสมกับคนทุกช่วงวัย และทุกกลุ่ม เพื่อรองรับการเปลี่ยนแปลงอย่างรวดเร็ว ในบริบทของสังคมสูงวัย โดยเชิญชวนให้แรงงานนอกระบบหรือแรงงานอิสระ ให้ได้รับหลักประกันที่มีความมั่นคงในชีวิต เพราะแรงงานเหล่านี้มีความสําคัญในการขับเคลื่อนการพัฒนาประเทศและหากกลุ่มแรงงานดังกล่าว มีความมั่นคงในชีวิตจะทําให้เกิดความมั่นใจในการทํางานและการดําเนินชีวิตส่งผลทางบวก ต่อระบบเศรษฐกิจและการสร้างรายได้ให้กับประเทศก่อให้เกิดความเจริญรุ่งเรืองแก่ประเทศชาติโดยรวม
นายสุชาติ กล่าวต่อว่า การดําเนินโครงการในครั้งนี้ มีวัตถุประสงค์เพื่อประชาสัมพันธ์เชิญชวนกลุ่มผู้ประกอบอาชีพอิสระ เครือข่ายผู้นําชุมชน พ่อค้า แม่ค้า นักเรียนนักศึกษา ประชาชนทั่วไป ที่มาร่วมโครงการ ให้สามารถรับรู้และเผยแพร่สิทธิประโยชน์ประกันสังคมมาตรา 40 ที่ได้รับตามความคุ้มครอง ทั้ง 3 ทางเลือก ไม่ว่าจะเป็นกรณีเงินทดแทนการขาดรายได้จากการเจ็บป่วย ทุพพลภาพ เสียชีวิต ชราภาพ และสงเคราะห์บุตร รวมทั้ง เงื่อนไขของการเป็นผู้ประกันตนมาตรา 40 ให้สมาชิกกลุ่มอาชีพต่าง ๆ ได้รับทราบ และนําไปเผยแพร่ให้กับได้รับรู้สิทธิประโยชน์ เพื่อให้แรงงานภาคอิสระตัดสินใจเข้าสู่ระบบประกันสังคมมาตรา 40 เพิ่มมากขึ้น ทั้งนี้ ในช่วงเช้า รมว.แรงงาน และคณะ ได้ไปเยี่ยมให้กําลังใจผู้ประกันตนทุพพลภาพ จํานวน 2 ราย และร่วมเดินรณรงค์เผยแพร่ประชาสัมพันธ์สร้างการรับรู้งานประกันสังคม ณ บริเวณชายหาดบางแสน อําเภอเมือง จังหวัดชลบุรี เพื่อให้แรงงานอิสระได้สมัครเป็นผู้ประกันตนมาตรา 40 ในระบบประกันสังคม เป็นการสร้างการมีส่วนร่วมให้คนในพื้นที่เข้าถึงหลักประกันความมั่นคงในชีวิต ช่วยลดความเหลื่อมล้ําในสังคมตามนโยบายรัฐบาลอีกด้วย
รัฐบาลไทย-ข่าวทำเนียบรัฐบาล-อ.แหม่ม เปิดงานรวมน้ำใจ พญาไทสัมพันธ์
วันเสาร์ที่ 28 พฤศจิกายน 2563
อ.แหม่ม เปิดงานรวมน้ําใจ พญาไทสัมพันธ์
- -
วันที่28พฤศจิกายน2563ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานเป็นประธานเปิดงานรวมน้ําใจพญาไทสัมพันธ์ณมัสยิดดารุ้ลอะมานโดยมีท่านอิหม่ามมานิตทองแสงที่ปรึกษาฝ่ายกิจการฮาลาลคณะกรรมการกลางอิสลามแห่งประเทศไทยประธานกรรมการอิสลามประจํามัสยิดให้การต้อนรับพร้อมด้วยส.ส.ภาดาวรกานนท์ประธานสภาวัฒนธรรมคุณผุสดีวงศ์กําแหงผู้อํานวยการสํานักงานเขตราชเทวีและผู้กํากับการสถานีตํารวจนครบาลพญาไทร่วมงานในครั้งนี้ด้วย
รมช.แรงงานกล่าวว่ารู้สึกยินดีเป็นอย่างยิ่งที่มีโอกาสเป็นส่วนหนึ่งได้ร่วมในการจัดงานหารายได้เพื่อการบูรณะซ่อมแชมอาคารมัสยิดดารุ้ลอะมานซึ่งมีประวัติมาอย่างยาวนานถึง150ปีแสดงให้เห็นว่ามัสยิดและชุมชนเป็นอันหนึ่งอันเดียวกันมีความรักสามัคคีมีจิตใจที่เป็นกุศลเฉกเช่นพี่น้องมุสลิมและผู้นับถือศาสนาอื่นๆที่มีจิตกุศลมาร่วมงานมาร่วมบริจาคให้กับการจัดงานในครั้งนี้
อ.แหม่มกล่าวต่อว่าศาสนาอิสลามมีคําสอนอยู่มากมายหนึ่งในนั้นคือการช่วยเหลือซึ่งกันและกันมีความหลากหลายทางอัตลักษณ์และวัฒนธรรมที่แตกต่างกันออกไปแต่ไม่ได้ทําให้ชีวิตและความเป็นอยู่ในสังคมเหล่านี้เปลี่ยนแปลงไปกลับเพิ่มความรักความสามัคคีให้เกิดขึ้นในชุมชนการได้เห็นภาพความประทับใจหลายๆอย่างที่เกิดขึ้นในสังคมของชาวมุสลิมและชาวพุทธนั่นก็คือสังคมแห่งการช่วยเหลือซึ่งกันและกันคือสังคมแห่งความสุข มีหน่วยงานราชการและมีผู้นําชุมชนที่ดีให้การสนับสนุนและสร้างความเชื่อมั่นต่อประชาชนในทุกรูปแบบ ในปีนี้การจัดงานรวมน้ําใจพญาไทสัมพันธ์ประจําปี2563ได้รับความร่วมมือจากพี่น้องมุสลิมและหน่วยงานต่างๆภายในงานมีการออกร้านจําหน่ายอาหารจากแม่บ้านมุสลิมจํานวน80ร้านมีการทดสอบภาคความรู้ความสามารถทางด้านศาสนานอกจากนี้ยังจัดงานมอบโล่ประกาศเกียรติคุณจากจุฬาราชมนตรีให้แก่ผู้ให้การสนับสนุนในกิจการของมัสยิดด้วย
"หากมีสิ่งใดที่กระทรวงแรงงานสามารถช่วยเหลือหรือให้การสนับสนุนก็มีความยินดีอย่างยิ่งเพราะมีหน่วยงานในสังกัดกระทรวงแรงงานที่สามารถส่งเสริมทั้งการฝึกทักษะอาชีพและจัดหางานให้แก่ผู้ที่สนใจติดต่อได้ที่กระทรวงแรงงานซึ่งตั้งอยู่ที่ดินแดง"อ.แหม่มกล่าวทิ้งท้าย
รัฐบาลไทย-ข่าวทำเนียบรัฐบาล-ดีอีเอส จับมือ มูลนิธิพัฒนานวัตกรรมสุขภาพ จัด Digital Run2020 หนุนคนไทยสุขภาพดี นำรายได้มอบมูลนิธิคนพิการไทย
วันอาทิตย์ที่ 15 พฤศจิกายน 2563
ดีอีเอส จับมือ มูลนิธิพัฒนานวัตกรรมสุขภาพ จัด Digital Run2020 หนุนคนไทยสุขภาพดี นํารายได้มอบมูลนิธิคนพิการไทย
ดีอีเอส จับมือ มูลนิธิพัฒนานวัตกรรมสุขภาพ จัด Digital Run2020 หนุนคนไทยสุขภาพดี นํารายได้มอบมูลนิธิคนพิการไทย
เมื่อวันที่15พฤศจิกายน2563 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานพิธีเปิดงานเดินวิ่งการกุศล Digital Run2020โดยมีนายภุชพงค์โนดไธสงรองปลัดกระทรวงดิจิทัลกล่าวรายงานซึ่งเป็นกิจกรรมจัดขึ้นโดยกระทรวงดิจิทัลเพื่อเศรษฐกิจและสังคมร่วมกับมูลนิธิพัฒนานวัตกรรมสุขภาพเพื่อส่งเสริมให้เยาวชนและประชาชนได้ใช้เวลาให้เกิดประโยชน์ด้วยการออกกาลังกายสร้างสุขภาพและเป็นเวทีในการสร้างความตระหนักในการรักษาสุขภาพไม่ให้เจ็บป่วยด้วยโรคไม่ติดต่อเรื้อรังอาทิโรคเบาหวานโรคหัวใจอีกทั้งเพื่อประชาสัมพันธ์นวัตกรรมสุขภาพด้านการสื่อสารความรู้สุขภาพเฉพาะบุคคล(Health Literacy)หรือH4U (Health for You)และในการจัดกิจกรรมครั้งนี้ยังนาเงินรายได้ส่วนหนึ่งสนับสนุนกิจกรรมของมูลนิธิคนพิการไทย สําหรับบรรยากาศงานเป็นไปด้วยความสนุกสนาน ซึ่งได้รับเกียรติจากคณะผู้บริหารกระทรวงดิจิทัลฯอาทินายภูเวียงประคํามินทร์รองปลัดกระทรวงดิจิทัลฯนางปิยนุชวุฒิสอน และนางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมและพี่น้องประชาชนนักวิ่งเข้าร่วมกิจกรรมกันจํานวนมาก ณลานอเนกประสงค์(หน้าอาคารสํานักงานใหญ่)บริษัทกสทโทรคมนาคมจํากัด(มหาชน)แจ้งวัฒนะ
_________________
รัฐบาลไทย-ข่าวทำเนียบรัฐบาล-จ.บุรีรัมย์ เริ่มแล้ว เพิ่มบริการบัตรทอง รักษาได้ทุกที่ ไม่ต้องมีใบส่งตัว
วันอาทิตย์ที่ 15 พฤศจิกายน 2563
จ.บุรีรัมย์ เริ่มแล้ว เพิ่มบริการบัตรทอง รักษาได้ทุกที่ ไม่ต้องมีใบส่งตัว
โรงพยาบาลทุกแห่งในจังหวัดบุรีรัมย์ เพิ่ม 4 บริการคนไข้สิทธิหลักประกันสุขภาพ 30 บาทรักษาทุกที่ ส่งต่อไม่ต้องมีใบส่งตัว ย้ายหน่วยบริการได้สิทธิทันทีไม่ต้องรอ 15 วัน ผู้ป่วยมะเร็งรับการตรวจรักษาได้ทุกโรงพยาบาลที่มีความพร้อม เริ่มแล้ว 1 พ.ย. 2563
โรงพยาบาลทุกแห่งในจังหวัดบุรีรัมย์ เพิ่ม 4 บริการคนไข้สิทธิหลักประกันสุขภาพ 30 บาทรักษาทุกที่ ส่งต่อไม่ต้องมีใบส่งตัว ย้ายหน่วยบริการได้สิทธิทันทีไม่ต้องรอ 15 วัน ผู้ป่วยมะเร็งรับการตรวจรักษาได้ทุกโรงพยาบาลที่มีความพร้อม เริ่มแล้ว 1 พ.ย. 2563
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า จากการลงพื้นที่ที่จังหวัดบุรีรัมย์ติดตามการดําเนินงานตามนโยบายลดแออัด ลดเหลื่อมล้ํา พบว่า ขณะนี้ โรงพยาบาลสังกัดกระทรวงสาธารณสุขทุกแห่งในจังหวัดบุรีรัมย์ ได้ให้บริการคนไข้สิทธิหลักประกันสุขภาพตามนโยบาย 30 บาทรักษาทุกที่ มาตั้งแต่ 1 พฤศจิกายน 2563 โดยผู้ป่วยสามารถไปรับบริการที่โรงพยาบาลส่งเสริมสุขภาพตําบล โรงพยาบาลชุมชน และนอนรักษาในโรงพยาบาลได้ไม่ต้องใช้ใบส่งตัว เพียงใช้บัตรประชาชนก็สามารถตรวจสอบตัวตนผู้ป่วยได้ สําหรับผู้ป่วยโรคมะเร็ง สามารถเข้ารับการตรวจรักษาได้ทุกโรงพยาบาลที่มีความพร้อมในจังหวัดบุรีรัมย์ และประสานส่งตัวไปโรงพยาบาลในเขตสุขภาพที่ 9 นครชัยบุรินทร์ ได้แก่ นครราชสีมา ชัยภูมิ บุรีรัมย์ และสุรินทร์ โดยไม่ต้องมีใบส่งตัว รวมถึงสามารถย้ายหน่วยบริการ ใช้สิทธิได้ทันที ไม่ต้องรอ 15 วัน และย้ายได้ 4 ครั้งต่อปีงบประมาณ
ทั้งนี้ กระทรวงสาธารณสุข ได้นําร่องยกระดับบัตรทอง “30 บาทรักษาทุกโรค” ให้เป็นนโยบาย “30 บาทรักษาทุกที่” ในพื้นที่ กทม./ปริมณฑล และเขตสุขภาพที่ 9 เพื่อลดความเหลื่อมล้ํา ประชาชนสามารถเข้าถึงการรักษาได้สะดวก รวดเร็ว ประหยัดค่าใช้จ่ายในการเดินทางไปรักษานอกพื้นที่ พร้อมจะขยายผลไปสู่จังหวัดต่าง ๆ ตั้งแต่วันที่ 1 มกราคม 2564 เป็นต้นไป
************************************* 15 พฤศจิกายน 2563
รัฐบาลไทย-ข่าวทำเนียบรัฐบาล-โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
วันอาทิตย์ที่ 15 พฤศจิกายน 2563
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
โฆษกรัฐบาลหวังประชาชนทุกกลุ่ม ร่วมหารือร่วมกัน แก้ปัญหาอย่างสร้างสรรค์ หลีกเลี่ยงผลกระทบต่อเศรษฐกิจในวงกว้าง สร้างไทยให้เข้มแข็งหลังวิกฤตโควิด-19
นายอนุชา บูรพชัยศรี โฆษกประจําสํานักนายกรัฐมนตรี เผย จากการประชุมสุดยอดผู้นําอาเซียน และการประชุมผู้นําที่เกียวข้องตลอดระยะเวลา 4วันที่ผ่านมา สังเกตได้ว่าแต่ละประเทศได้หยิบยกประเด็นการฟื้นฟูเศรษฐกิจหลังวิกฤตโควิด-19 เป็นประเด็นหลักในการหารือร่วมกัน ดังนั้นรัฐบาลจึงอยากเสนอให้ประชาชนมีส่วนร่วมช่วยกันแก้ไขปัญหาโดยเฉพาะปัญหาเศรษฐกิจ หลังจากที่คนไทยทุกภาคส่วนร่วมมือกันควบคุมการแพร่ระบาดไวรัสโควิด-19 ได้เป็นอย่างดี จนปัจจุบันประเทศไทยสามารถก้าวข้ามปัญหาการแพร่ระบาดของโควิด-19 ได้ดีในระดับที่น่าพอใจจนได้รับคําชมเชยจากนานาประเทศ และองค์กรต่างชาติมากมาย
อีกทั้ง ปัจจุบันรัฐบาลได้เร่งผลักดันการจัดหาวัคซีนผ่าน 3 แนวทางหลัก ได้แก่
1.สนับสนุนงบประมาณให้กับหน่วยงานวิจัยภายในประเทศ
2.จัดสรรงบประมาณสนับสนุนการร่วมผลิตวัคซีนกับต่างประเทศ
3.การจัดซื้อ เพื่อนําเข้าวัคซีนจากต่างประเทศในอนาคต
อย่างไรก็ตาม ปัญหาที่ยังต้องเร่งแก้ไข คือ ปัญหาเศรษฐกิจ ซึ่งหลายมาตรการที่ดําเนินการแล้วประสบความสําเร็จ ได้รับการตอบรับที่ดีจากประชาชน ทั้งโครงการคนละครึ่ง เราเที่ยวด้วยกัน ช้อปดีมีคืน บัตรสวัสดิการแห่งรัฐ และมาตรการอื่นๆ ที่กําลังจะออกมาเพิ่อเร่งต่อยอดเศรษฐกิจและบรรเทาปัญหาความเดือดร้อนของพี่น้องประชาชนในทุกระดับชั้น โดยรัฐบาลได้ย้ําให้แต่ละหน่วยงาน ทําการตรวจสอบและดูแลแต่ละโครงการให้ประโยชน์ถึงมือพี่น้องประชาชนมากที่สุด
โฆษกประจําสํานักนายกรัฐมนตรียังกล่าวถึงการแสดงความคิดเห็นต่างทางการเมืองว่า รัฐบาลไม่คิดปิดกั้น การแสดงออกทางการเมือง เพียงแต่อยากเห็นการชุมนุมเป็นไปในทางสร้างสรรค์ เคารพกฎหมาย และไม่ขัดต่อขนบธรรมเนียมประเพณีที่ดีงามของไทย
สิ่งที่รัฐบาลเป็นกังวลอย่างมากคือการสื่อสารในโซเชียลมีเดีย ซึ่งมีการเผยแพร่ข่าวปลอม หรือการบิดเบือนข้อมูลข่าวสาร (Fake News) และจากการตรวจสอบพบว่ามีปริมาณค่อนข้างมาก
อีกทั้งยังมีการเสียดสีกลุ่มประชาชนผู้มีความคิดเห็นที่แตกต่าง ซึ่งจะยิ่งทําให้กลุ่มต่างๆ เกิดความขัดแย้ง การเข้าใจผิด และอาจเกิดปัญหาบานปลายได้
รัฐบาลจึงอยากขอเชิญชวนกลุ่มผู้เห็นต่างทุกกลุ่ม ร่วมกันนําเสนอแนวทางแก้ปัญหาด้านอื่นนอกเหนือจากประเด็นทางการเมือง โดยเฉพาะการนําเสนอข้อคิดเห็นที่เป็นประโยชน์ในการแก้ไขปัญหาเศรษฐกิจในมาตรการหรือโครงการต่าง ๆ
รัฐบาลขอยืนยันว่า รัฐบาลยินดีและพร้อมรับฟังข้อเสนอ ข้อเรียกร้องที่สามารถนํามาเป็นแนวทางให้ประเทศไทยสามารถก้าวผ่านวิกฤตเศรษฐกิจหลังการแพร่ระบาดโควิด-19 ได้ หากแนวคิดใดที่เป็นข้อเสนอที่ดีและเหมาะสม รัฐบาลก็พร้อมนํามาปฏิบัติเพิ่อให้เกิดเป็นรูปธรรมและพร้อมผลักดันเพื่อช่วยเหลือประชาชนทุกคน
โฆษกประจําสํานักนายกรัฐมนตรียังย้ําว่า ข้อเรียกร้องต่างๆ รวมทั้งการแก้ไขรัฐธรรมนูญต้องดําเนินการด้วยกลไกของรัฐสภาตามระบอบประชาธิปไตยภายใต้รัฐธรรมนูญฉบับปัจจุบัน ซึ่งน่าจะเป็นการดําเนินการที่ถูกต้องตามระบบนิติรัฐ นิติธรรม ซึ่งรัฐบาลหวังให้มีแนวทางการแก้ปัญหาที่ไม่ส่งผลกระทบต่อระบบเศรษฐกิจในวงกว้าง และหลีกเลี่ยงผลกระทบต่อประชาชนส่วนใหญ่โดยรวม
---------------------